Foto's: Vier sterf in Meyerton-botsing - Maroela Media
Die BMW wat aan die brand geslaan het. Foto's: ER24
"Drie mense was reeds dood toe paramedici by die toneel opdaag," het Werner Vermaak, 'n woordvoerder van ER24, gesê. "Vyf mense is tydens die ongeluk beseer. Twee van hulle was kritiek en paramedici moes vinnig werk om hulle te stabiliseer."
Die twee kritiek beseerde slagoffers moes met helikopters na 'n nabygeleë hospitaal geneem word. Vermaak het gesê een van dié mense het 'n ledemaat in die ongeluk verloor. Die ander persoon het kritieke borsbeserings opgedoen. Een van die slagoffers het in die hospitaal weens haar beserings beswyk.
Die res van die pasiënte is met ambulanse na hospitale geneem vir verdere behandeling.
"Die oorsaak van die ongeluk is nog nie bekend nie en word deur plaaslike owerhede ondersoek."
'n Gedeelte van die snelweg was vir 'n geruime tyd vir verkeer gesluit terwyl die toneel ondersoek en opgeruim is.
Jaaaaaaaaag!!!!!!!!!!!!!!!!!ons is allankal verby die 120km merk….mense jaag,stop nie by stopstrate en wat nog van rooi robote,,,,waaaaaaar is die metro polisie….wil niemand meer werk nie,,,,
Dit is waar, Monique. Ek woon in Pretoria-Noord en ry daagliks 30km na my werk. In Justice Mahomedstraat (Charles Straat) ry die taxis en sekuriteitsvoetuie gemiddeld 110kph in 'n 60 kph Zone. Daar bestaan nie vir hulle iets soos 'n solide witlyn in die pad en 'n rooi verkeerslig is 'n toegee teken. Maar die verkeersmanne is nog in die bed net so skuins na 05:00 in die oggend.
fanie pretorius · 5 jare gelede
Ja ons was die naweek in mooinooi.toe ons sondag middag trugkom mton toe,was daar 3 ongelukke op die n1 as gevolg van spoed.asb werk almal saam daaraan.dankie